CELEX: 62017TN0203
Language: sk
Date: 2017-04-03 00:00:00
Title: Vec T-203/17: Žaloba podaná 3. apríla 2017 – GY/Komisia

19.6.2017   
            
            
               SK
            
            
               Úradný vestník Európskej únie
            
            
               C 195/32
            
         Žaloba podaná 3. apríla 2017 – GY/Komisia
   (Vec T-203/17)
   (2017/C 195/45)
   Jazyk konania: francúzština
   
      Účastníci konania
   
   
      Žalobca: GY (v zastúpení: S. Orlandi a T. Martin, avocats)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   vyhlásil a rozhodol, že
   
               —
            
            
               rozhodnutie výberovej komisie EPSO/AD/293/14 z 23. decembra 2016 o nepripustení uchádzača do hodnotiaceho centra sa zrušuje,
            
         
               —
            
            
               Európska komisia je povinná zaplatiť žalobcovi sumu stanovenú ex aequo et bono vo výške 5 000 eur ako náhradu spôsobenej nemajetkovej ujmy,
            
         
               —
            
            
               Európska komisia je v každom prípade povinná nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod založený na porušení povinnosti odôvodnenia zo strany výberovej komisie, a to tým, že žalobcovi neoznámila hodnotiace kritériá, ktoré prijala na vykonanie rozsudku z 20. júla 2016, GY/Komisia, F-123/15, EU:F:2016:160.
            
         
               2.
            
            
               Druhý žalobný dôvod založený na porušení oznámenia o výberovom konaní zo strany výberovej komisie, a to tým, že svojvoľne obmedzila svoje posúdenie profesionálnych skúseností žalobcu, keď sa pri troch otázkach zamerala výlučne na dĺžku trvania týchto skúseností.
            
         
               3.
            
            
               Tretí žalobný dôvod založený na viacerých zjavne nesprávnych posúdeniach, ktorých sa dopustila výberová komisia, a ktoré poznačili protiprávnosťou jej rozhodnutie udeliť žalobcovi len 17 bodov z 56 (minimálny prah bol ponechaný na úrovni 22 bodov).